**Sub lumina așteptării**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea este o morișcă ce aleargă peste veacuri

și ne deapană-nainte tăinuite feerii,

Lăsând focul din necazuri să se-năbușe în bracuri,

ea ne încântă cu splendoarea ce-o găsim în reverii.

Stau și eu în creasta vieții tremurând de-a mea visare,

Sunt un steag pe fortul tainic ce destinul mi l-a dat!

Pe a anilor câmpie, fluturând a mea chemare,

curgător îmi întind ochii ca să văd ce am aflat:

Codrul cu suava doină ce-o trimite în tăcere

peste valea unor râuri ce alene dolii curg,

Munți ce tind spre infinituri scrijelind cu a lor vrere

peste coala unor nouri ce ni-s dați de demiurg.

Unduirea unei luntre răscolind a vieții vrajă

și în care stau pitite tainicele programări

de a prinde prin iubire și prin nevăzuta majă

șansa de a prinde vântul ce-o împinge peste mări.

Toate aste mi se-arată în sclipirea unor focuri

ce încaieră zenitul adiind al meu țesut,

Și îmi luminează stema cu-ale penitenței șocuri

Unde te-ai ascuns, SPLENDOARE, de ce oare te-am pierdut?

Sub a vântului schimbare îți trimit a mea solie

Veste să îți dea de știre prin internele trăiri

Că te-oi căuta în lava ce așteaptă-o bătălie

cu cei nouri ce coboară în cohorte de-adumbriri.

Mai apoi, a mea odihnă, după nevăzuta luptă,

o voi face lângă codrul mirosind a orizont

Și-ți voi scrie peste veacuri cu iubirea neîntreruptă

Că te-aștept spre nemurire, chiar de am căzut pe front.